PATVIRTINTA

 Direktorė N.Banevičienė

 2021-12-31 Įsakymas Nr. V-20

VIEŠOSIOS ĮSTAIGOS ŽASLIŲ PIRMINĖS SVEIKATOS PRIEŽIŪROS CENTRO

MOKAMŲ ASMENS SVEIKATOS PRIEŽIŪROS PASLAUGŲ TEIKIMO IR APMOKĖJIMO TVARKOS APRAŠAS

I. BENDROSIOS NUOSTATOS

1. Mokamų asmens sveikatos priežiūros paslaugų teikimo ir apmokėjimo viešojoje įstaigoje Žaslių pirminės sveikatos priežiūros centre (toliau – Įstaiga) tvarkos aprašas nustato pirminės ambulatorinės asmens sveikatos priežiūros mokamų paslaugų teikimo tvarką (toliau – Tvarka) įstaigoje.

2. Mokamų asmens sveikatos priežiūros paslaugų teikimo ir apmokėjimo tvarkos aprašas parengtas vadovaujantis:

 Lietuvos Respublikos sveikatos apsaugos ministro įsakymu 1996 m. kovo 26 d. Nr. 178 „Dėl valstybės ir savivaldybių remiamų asmens sveikatos priežiūros paslaugų kainyno patvirtinimo" patvirtintu Valstybės ir savivaldybių remiamų asmens sveikatos priežiūros paslaugų, teikiamų valstybinėse ir savivaldybių asmens sveikatos priežiūros įstaigose, kainynu Nr. 11-96-2 ir šio kainyno pakeitimais.

 Lietuvos Respublikos sveikatos apsaugos ministro įsakymu Dėl Lietuvos Respublikos sveikatos apsaugos ministro 1999 m. liepos 30 d. įsakymo Nr.357 „ Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“ ,2014 m. liepos 11 d. Nr. V-794 nauja redakcija.

.

 Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose" ir šio įsakymo 2014 m. gruodžio 22 d. įsakymo Nr. V-1393 redakcija.

 Lietuvos Respublikos sveikatos apsaugos ministro 2002 m. gruodžio 23 d. įsakymu Nr.668 ‚Dėl Sveikatos apsaugos ministerijos 1996 m. kovo 26 d. įsakymo Nr. 178 „Dėl Valstybės ir savivaldybių remiamų asmens sveikatos priežiūros paslaugų kainyno patvirtinimo„ pakeitimo.

 Lietuvos Respublikos sveikatos apsaugos ministro 2002 m. spalio 15 d. įsakymu Nr.505 ‚Dėl Sveikatos apsaugos ministerijos 1996 m. kovo 26 d. įsakymo Nr. 178 „Dėl Valstybės ir savivaldybių remiamų asmens sveikatos priežiūros paslaugų kainyno patvirtinimo„ pakeitimo.

3. Įstaiga turi teisę, bet neprivalo, pagal šią Tvarką teikti mokamas asmens sveikatos priežiūros paslaugas (toliau – mokamos paslaugos), už kurias jų gavėjai turi sumokėti.

II. MOKAMŲ ASMENS SVEIKATOS PRIEŽIŪROS PASLAUGŲ TEIKIMO IR APMOKĖJIMO TVARKA

4. Mokamoms paslaugoms – tai paslaugos,  kurių išlaidos nekompensuojamos iš:

4.1. valstybės ir savivaldybių biudžetų lėšų;

4.2. Privalomojo sveikatos draudimo fondo (toliau – PSDF) biudžeto lėšų;

4.3. valstybės, savivaldybių, įmonių ir kitų organizacijų sveikatos fondų bei lėšų, skirtų sveikatos programoms finansuoti.

5. Už mokamas paslaugas moka pacientai (arba paciento atstovai) arba kiti fiziniai ar juridiniai asmenys (darbdaviai, papildomojo (savanoriškojo) sveikatos draudimo paslaugas teikiančios įstaigos ar kt.).

6. Pacientams, kurie nėra apdrausti privalomuoju sveikatos draudimu arba nėra įtraukti į Žaslių pirminės sveikatos priežiūros centro aptarnaujamųjų gyventojų sąrašą, suteiktos paslaugos, išskyrus būtinosios medicinos pagalbos paslaugas, yra mokamos.

7. Už Įstaigos teikiamas asmens sveikatos priežiūros paslaugas, jei jos neatitinka būtinosios medicinos pagalbos kriterijų, apdraustieji privalomuoju sveikatos draudimu moka šiais atvejais:

7.1. Įstaigoje teikiant odontologinės priežiūros paslaugas, apdraustieji (išskyrus vaikus ir asmenis, besimokančius dieninėse bendrojo lavinimo mokyklose, profesinių mokyklų dieniniuose skyriuose, kol jiems sukanka 24 metai, ir socialiai remtinus asmenis, kai jie pateikia atitinkamą savivaldybės, kurios teritorijoje gyvena, socialinės paramos skyriaus pažymą) moka už vaistus, odontologines ir kitas medžiagas, sunaudotas odontologinės priežiūros paslaugų teikimui, vienkartines priemones, atsižvelgiant į sunaudotų medžiagų, priemonių kiekį ir jų įsigijimo kainas.

7.2. Laboratorinius tyrimus, neįtrauktus į Lietuvos medicinos normų MN 14:2019 “Šeimos gydytojas“.

7.3. Vakcinas, kurios yra neįtrauktos į privalomąjį skiepijimų kalendorių.

8. Prieš teikiant pacientui mokamą paslaugą, už kurią jis turi mokėti, įstaigos darbuotojai privalo:

8.1. užtikrinti, kad pacientas mokamos paslaugos pasirinkimą, patvirtintų parašu pasirašydamas „sutikimą dėl mokamos paslaugos teikimo“ (1 priedas);

8.1.1. gydytoja/ slaugytoja užpildo „Sutikimą dėl mokamos paslaugos teikimo“, nurodydamas paciento vardą, pavardę, gimimo datą ir suteiktos mokamos paslaugos pavadinimą/-us ir kainą/-as, bei teikimo pagrindą (nurodytą 7 punkte).

8.1.2.  pacientas su užpildytu „sutikimu dėl mokamos paslaugos“ nukreipiamas į registratūrą susimokėti už pageidaujamas gauti paslaugas.

8.1.3. priėmęs apmokėjimą darbuotojas įrašo „sutikime dėl mokamų paslaugų teikimo“ lape kvito numerį ir apmokėjimo datą.

9.Paciento pasirašytas ir apmokėtos paslaugos sutikimas klijuojamas į asmens sveikatos istoriją (F Nr.025/a).

10. Mokamos paslaugos, išskyrus dokumentų kopijavimo paslaugas pacientui prašant, suteiktos nesilaikant šioje Tvarkoje nustatytų reikalavimų, yra laikomos neteisėtai apmokėtomis, todėl už jas gautos lėšos privalo būti grąžinamos jas sumokėjusiam asmeniui.

11. Teikiant mokamas paslaugas darbuotojai privalo į Privalomojo sveikatos draudimo informacinę sistemą įvesti informaciją užpildant Nr. 025/a-LK formą apie suteiktas asmens sveikatos priežiūros paslaugas.

III. BAIGIAMOSIOS NUOSTATOS

 12. Už mokamų paslaugų teikimo ir apmokėjimo tvarkos pažeidimus atsako atsakingi darbuotojai.

 13. Mokamų paslaugų kainos iškabinamos įstaigoje pacientams matomoje vietoje.